Տ. Ասողիկ Քհնյ. Կարապետեան աւելցուց, որ այդ պնդումները օրակարգի վրայ կը բերուին այնպիսի մարդոց կողմէ, որոնք իրենց անձնական նուաստ շահերու համար կ՚ընեն այդ յայտարարութիւնները։ Այդ անձերը Ս. Գեղարդին հետ երբեք չեն առընչուած, Ս. Գեղարդով չեն զբաղած եւ անտեղեակ են այն պատմական փաստաթուղթերէն, որոնք կը գտնուին հրապարակի վրայ։ «Պատմական փաստեր, տեղեկութիւններ գոյութիւն ունին, կան հրապարակուած յօդուածներ, կան գիտական նկարագրութիւններ, կայ ի վերջոյ Գեղարդի պատմութիւնը», ըսաւ տէր հայրը։